EDIT: SÅ ER DER GÅET ET PAR UGER MERE. JEG MANGLER STADIG 1 VARE JEG HAR BETALT FOR, OG TILBUDDET OM AT SENDE RETUR, ER UDEN TRACKNTRACE. OG JANNIE ER LIGEGLAD, OG LIGESOM KUNDESERVICE IGNORERER HUN JEG ER BLEVET SNYDT. 

For 9 uger siden lavede jeg en ordre på 4 computer ting der skulle bruges samlet. Den ene ting var i restordre, men så det ikke som noget problem, i værste fald kunne jeg jo annullere ordren igen.

Desværre valgte cdon at sende de 3 ting der var på lager med det samme, hvoraf jeg modtog 2 af dem. Den sidste venter jeg stadig på.

1 uge efter bestilling spørger jeg kundeservice hvornår den sidste ting kommer på lager, da den er ret vigtig, og at jeg stadig mangler at modtage en vare der skulle være sendt.. Svaret er, de ved ikke hvornår den kommer på lager, men jeg skal holde øje med produktsiden, da de vil opdatere den. Ikke et ord om den vare jeg ikke har modtaget.

De næste 3 uger holder jeg så øje med siden, men intet sker. Da jeg har mistet lidt tillid til cdon, holder jeg også øje med ordren, og kan se at varen nu er annulleret, men først 1 uge senere, får jeg mail fra cdon om at den er afbestilt pga. en systemfejl. Ringe service.

Jeg skriver til dem og siger jeg er ked af de har annulleret resten af ordren, da det var en samlet ordre, og at der stadig er en afsendt vare jeg ikke har modtaget. Svaret er, mit ærinde er under behandling og de vender tilbage hurtigst muligt.

TRE UGER SENERE har jeg ikke hørt noget, så jeg skriver til dem og spørger om de ikke bare kan sende en fragtlabel, så kan de få varene retur, da de stadig er plomberet og i folie. Får bare et standardsvar om at ordren er annulleret fordi et produkt ikke fandtes på lager. Hvis jeg ville have det, kunne jeg holde øje med hjemmesiden og bestille når det kom på lager.

Jeg skriver tilbage, jeg synes det er et problem de kun leverer nogle af tingene, når det skulle bruges samlet, og at jeg stadig ikke har modtaget en vare der skulle være afsendt.

Det er nu EN UGE SIDEN, og de har stadig ikke reageret.

Så her 9 uger efter bestilling, har jeg modtaget 2 varer jeg ikke har kunnet bruge, 1 vare er annulleret, og 1 vare har jeg betalt for men ikke modtaget, og kundeservice virker fuldstændig ligeglade. Mit råd, find et andet sted at handle!

EDIT TIL JANNIE: Ordrenummer er 40342492. Produkter stadig plomberede og i folie. Kontakt mig venligst angående returnering.

EDIT TIL JANNIE: Tak for det. Produkter er helt nye, så ingen problemer der. Men er der nogen tracking af pakken ved brug af den label, for den har en værdi over 2000kr, så det er farligt at sende som almindelig post? Kontakt mig evt. på mail.

EDIT TIL JANNIE: Kontakt mig venligst angående returnering. Jeg vil meget gerne returnere, men jeg skal være sikker på pakken ikke bare kan forsvinde. Der er allerede en pakke fra jer til mig der ikke er kommet frem, som kundeservice efter 9 uger og utallige henvendelser ikke har reageret på, så at sende for mere end 2000kr uden sikkerhed er alt for risikabelt.

EDIT TIL JANNIE: Nu vil jeg godt snart have en afklaring på dette. Det er 2 en halv måned siden jeg bestilte, og det har været den ringeste service jeg nogensinde har oplevet. Det er fint hvis I tilbyder mulighed for returnering, men med mit kendskab til jer ud fra egne oplevelser og hvad andre skriver her, så er det hul i hovedet at returnere for over 2000kr uden pakken kan spores. Den kan jo både forsvinde hos PostDanmark eller på jeres lager.

EDIT TIL JANNIE: Nu skal der fanme snart til at ske noget. Er det generel politik hos cdon at være fuldstændig ligeglade, og ignorere problemer i håb om at kunden på et tidspunkt bliver træt af manglende svar ?